**PERKÁTA NAGYKÖZSÉG ÖNKORMÁNYZATA KÉPVISELŐ-TESTÜLETE 2022. június 20-án (hétfő) 16:30 órai kezdettel megtartott rendkívüli üléséről készült**

**JEGYZŐKÖNYV**

**Perkáta, 2022. június 20.**

**Határozat: 141 - 145/2022. (VI. 20.)**

**Perkáta Nagyközség Önkormányzata Képviselő-testülete**

**JEGYZŐKÖNYV**

**Készült: A 2022. június 20. 16:30 órai kezdettel megtartott rendkívüli ülésről**

**Ülés helye: a Perkátai Polgármesteri Hivatal épülete**

**Jelen vannak:**

**Oláh István, Mosonyi-Bogó Nikolett, Áldott Richárd István, Sarok Mihály**

**Dr. Lakos László jegyző**

**Oláh István alpolgármester**

Köszönöm mindenkinek a rugalmasságát. Megállapítom, hogy testület határozatképes. Bölcskei-Csősz Nikolett és Szőke Imre jelezte távolmaradását. Jegyzőkönyv-hitelesítőnek Mosonyi-Bogó Nikolettet és Áldott Richárd Istvánt javaslom. Először Nikiről szavazunk, aki elfogadja jegyzőkönyv-hitelesítőnek, kérem, kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**141/2022. (VI. 20.) határozata**

**A jegyzőkönyv-hitelesítő személyéről**

Perkáta Nagyközség Önkormányzata Képviselő-testülete úgy határozott, hogy a 2022. június 20-i Képviselő-testületi ülés jegyzőkönyv-hitelesítőjének Mosonyi-Bogó Nikolettet választja meg.

**Felelős:** Oláh István alpolgármester

**Határidő:** 2022. június 20.

**Oláh István alpolgármester**

Aki Ricsit elfogadja jegyzőkönyv-hitelsítőnek, kérem, kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**142/2022. (VI. 20.) határozata**

**A jegyzőkönyv-hitelesítő személyéről**

Perkáta Nagyközség Önkormányzata Képviselő-testülete úgy határozott, hogy a 2022. június 20-i Képviselő-testületi ülés jegyzőkönyv-hitelesítőjének Áldott Richárd Istvánt választja meg.

**Felelős:** Oláh István alpolgármester

**Határidő:** 2022. június 20.

**Oláh István alpolgármester**

A kiküldött meghívó 3 napirendi pontot tartalmaz. Ezzel kapcsolatban lenne a Képviselő-testületi tagoknak módosítási javaslatuk, kérdésük? Ha nincs módosítási javaslat, akkor szavazzunk a mai ülés napirendjéről. Aki elfogadja a kiküldött napirendet, kérem kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**143/2022. (VI. 20.) határozata**

**A 2022. június 20-i ülés napirendjének elfogadásáról**

Perkáta Nagyközség Önkormányzata Képviselő-testülete a 2022. június 20-i Képviselő-testületi ülés napirendjét az alábbiak szerint fogadja el:

NAPIREND

1. Fejér Megyei Kormányhivatal Törvényességi Javaslatának megtárgyalása
2. Perkáta Nagyközség Önkormányzata által meghirdetett álláspályázatra beérkezett pályázatok megtárgyalása
3. Egyebek

**Felelős:** Oláh István alpolgármester

**Határidő:** 2022. június 20.

I. NAPIRENDI PONT

**Oláh István alpolgármester**

Átadom a szót Jegyző úrnak.

**Dr. Lakos László jegyző**

A Fejér Megyei Kormányhivatal az FE/02/666-5/2022. iktatószámú levelében „Magyarország helyi önkormányzatairól” szóló 2011. évi CLXXXIX. törvény (a továbbiakban: Mötv.) 133. § (2) bekezdésében biztosított hatáskörében javaslattal élt Perkáta Nagyközség Önkormányzata Képviselő-testületének „a gyermekek napközbeni ellátásáról” szóló 7/2019. (VIII. 09.) önkormányzati rendeletére (a továbbiakban: Ör.) és „a gyermekek napközbeni ellátásáról szóló 7/2019. (VIII. 09.) számú önkormányzati rendelet módosításáról” szóló 5/2022. (IV. 08.) önkormányzati rendeletére (a továbbiakban: Módosító rendelet) vonatkozóan.

A Módosító rendelet 2022. április 9. napjával megemelte a bölcsődében az egy ellátottra jutó intézményi étkezési térítési díjak napi összegét.

„A veszélyhelyzettel összefüggő átmeneti szabályokról” szóló 2021. évi XCIX. törvény (a továbbiakban: Átmeneti törvény) 147. § (1) és (2) bekezdése alapján - főszabályként – „a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről” szóló 603/2020. (XII. 18.) Korm. rendelet hatálybalépésének napjától már megállapított új díj nem vezethető be, 2022. június 30. napjáig új díj nem állapítható meg, meglévő új díj kötelezetti körre nem terjeszthető ki.

A Módosító rendelet a bölcsődében az egy ellátottra jutó intézményi étkeztetési térítési díjak napi összegét megemelte, amely emelés a Kormányhivatal álláspontja szerint ellentétes helyi díjak mértékének rögzítésére vonatkozó rendelkezésekkel, függetlenül attól, hogy minden gyermek, illetve szülő kedvezményt élvez és díjmentesen veheti igénybe az étkezést.

A fentiek miatt módosítani szükséges Perkáta Nagyközség Önkormányzata Képviselő-testületének „a gyermekek napközbeni ellátásáról” szóló 7/2019. (VIII. 09.) önkormányzati rendeletét.

**Oláh István alpolgármester**

Köszönöm. Ha nincs kérdés, javaslat, észrevétel a határozati javaslatra vonatkozóan, javaslom, hogy szavazzunk. Aki elfogadja a határozati javaslatot, kérem, kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**144/2022. (VI. 20.) határozata**

**A Fejér Megyei Kormányhivatal javaslatáról**

Perkáta Nagyközség Önkormányzata Képviselő-testülete a Fejér Megyei Kormányhivatal FE/02/666-5/2022. ügyiratszámú javaslatában foglaltakat megtárgyalta és az alábbi határozatot hozza:

A javaslatban leírtak szerint a Képviselő-testület jogszabálysértést követett el azzal, hogy az 5/2022. (IV. 08.) önkormányzati rendeletével módosította „a gyermekek napközbeni ellátásáról” szóló 7/2019. (VIII. 09.) számú önkormányzati rendeletét. A módosító rendelet 2022. április 9. napjával megemelte a bölcsődében az egy ellátottra jutó intézményi étkezési térítési díjak napi összegét.

„A veszélyhelyzettel összefüggő átmeneti szabályokról” szóló 2021. évi XCIX. törvény (a továbbiakban: Átmeneti törvény) 147. § (1) és (2) bekezdése alapján - főszabályként – „a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről” szóló 603/2020. (XII. 18.) Korm. rendelet hatálybalépésének napjától már megállapított új díj nem vezethető be, 2022. június 30. napjáig új díj nem állapítható meg, meglévő új díj kötelezetti körre nem terjeszthető ki.

Perkáta Nagyközség Önkormányzata Képviselő-testülete a Fejér Megyei Kormányhivatal javaslatában foglaltakkal egyetért, azt elfogadja.

A Képviselő-testület a Kormányhivatal javaslatának figyelembevételével módosítja „a gyermekek napközbeni ellátásáról” szóló 7/2019. (VIII. 09.) számú önkormányzati rendeletét.

**Felelős:** Oláh István alpolgármester

**Határidő:** 2021. augusztus 03.

**Oláh István alpolgármester**

Aki a Kormányhivatal javaslatában foglaltakkal egyetért, és elfogadja „a gyermekek napközbeni ellátásáról” szóló 7/2019. (VIII. 09.) önkormányzati rendelet előterjesztés szerinti módosítását, kérem kézfelemeléssel jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi rendeletet alkotja:**

**8//2022. (VI. 20.) önkormányzati rendelet**

Perkáta Nagyközség Önkormányzata Képviselő-testülete elfogadta „a gyermekek napközbeni ellátásáról szóló 7/2019. (VIII. 09.) számú önkormányzati rendelet módosításáról” szóló 8/2022. (VI. 20.) önkormányzati rendeletét. A rendelet a jegyzőkönyv mellékletét képezi.

II. NAPIRENDI PONT

**Oláh István alpolgármester**

A második anpirendi pontunk az önkormányzat által meghirdetett álláspályázatra beérkezett pályázatok megtárgyalása. Faluüzemeltetési munkatárs munkakör betöltésére adtunk fel pályázatot, melynek benyújtási határideje 2022. június 10. napján lejárt. 2 db pályázat érkezett be. A beérkezett pályázatokat áttanulmányoztam, azokat érvényesnek találtam, azonban egyik pályázó felvételét sem támogatom.

Ha nincs további kérdés a napirendi ponttal kapcsolatban, javaslom hozzunk határozatot, a meghirdetett álláspályázat eredménytelenségéről. Aki elfogadja, kérem kézfelemelésével jelezze.

**A jelen lévő 4 képviselő-testületi tag 4 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**145/2022. (VI. 20.) határozata**

**A Perkáta Nagyközség Önkormányzata által meghirdetett álláspályázattal kapcsolatban**

Perkáta Nagyközség Önkormányzata Képviselő-testülete a faluüzemeltetési munkatárs munkakör betöltésére feladott pályázatot eredménytelennek nyilvánította.

**Felelős:** Oláh István alpolgármester

**Határidő:** 2022. június 20.

III. NAPIRENDI PONT

**Oláh István alpolgármester**

Az utolsó napirendi pont az egyebek. A Képviselő-testületi tagoktól kérdezem, hogy van-e kérdésük, hozzászólásuk a mai ülésen? Ha nincs, akkor az ülést bezárom.

**Több hozzászólás nem hangzott el, Oláh István alpolgármester a testületi ülést 17:15 perckor bezárta.**

**Oláh István Dr. Lakos László**

**alpolgármester jegyző**

**Jegyzőkönyv-hitelesítők:**

**Mosonyi-Bogó Nikolett Áldott Richárd István**

**képviselő képviselő**